**OBČINA ŽUŽEMBERK**

1.

**OBČINSKI SVET**

**Z A P I S N I K**

**15. seje Občinskega sveta Občine Žužemberk,**

**ki je bila 24. 11. 2016, ob 19. uri, v sejni sobi Občine Žužemberk.**

**Prisotni člani sveta:** g. Darko Pucelj, g. Jože Šteingel, ga. Marija Breceljnik, g. Dušan Papež, g. Jože Zupančič, g. Jože Pečjak, g. Anton Koncilja, mag. Jože Jenkole, ga. Mateja Filipič, g. Mitja Mavsar, ga. Ksenja Nahtigal Bambič, g. Marko Zajec, ga. Marija Ban, ga. Ida Kastelic in g. Jože Papež.

**Ostali prisotni:** g. Franc Škufca - župan; g. Jacques Gros - direktor OU; g. Roman Kren, g. Vlado Kostevc, Tanja Hrovat - OU; novinar in občan.

Sejo je sklical in vodil župan Franc Škufca.

Župan je pozdravil vse prisotne člane občinskega sveta, uslužbence občinske uprave ter ostale vabljene in prisotne. Seznanil je z dnevnim redom 15. seje in ga podal v razpravo. Razprave ni bilo.

Župan je podal na glasovanje predlagani dnevni red.

Glasovalo je 15 članov sveta, vseh 15 članov je glasovalo za.

Občinski svet je potrdil **dnevni red**:

1. Pregled in potrditev zapisnika 14. seje Občinskega sveta Občine Žužemberk
2. Predlog Odloka o spremembi Odloka o proračunu Občine Žužemberk za leto 2016- rebalans I
3. Osnutek Odloka o proračunu Občine Žužemberk za leto 2017
4. Osnutek Odloka o proračunu Občine Žužemberk za leto 2018
5. Predlog Sklepa o soglasju k ceni socialno varstvene storitve pomoči družini na domu
6. Poročilo župana o opravljenih nalogah in izvrševanju sklepov
7. Vprašanja in pobude

Po potrditvi dnevnega reda je župan predlagal, da 2. točko dnevnega reda - Predlog Odloka o spremembi Odloka o proračunu Občine Žužemberk za leto 2016- rebalans I, sprejmejo po hitrem postopku.

Župan je podal na glasovanje, da za 2. točko dnevnega reda glasujejo po hitrem postopku.

Glasovalo je 14 članov, vseh 14 članov je glasovalo za.

Občinski svet je potrdil, **da se za 2. točko dnevnega reda glasuje po hitrem postopku.**

**K točki 1: Pregled in potrditev zapisnika 14. seje Občinskega sveta Občine Žužemberk**

Župan je podal zapisnik v razpravo. Razprave ni bilo

Župan je podal na glasovanje potrditev zapisnika 14. seje.

Glasovalo je 15 članov sveta, vseh 15 članov je glasovalo za.

Občinski svet je potrdil

**Zapisnik 14. seje**

**Občinskega sveta Občine Žužemberk.**

**K točki 2: Predlog Odloka o spremembi Odloka o proračunu Občine Žužemberk za leto 2016- rebalans I**

Župan je dal besedo g. Jožetu Papežu, predsedniku Odbora za okolje in prostor, komunalo in promet, kateri je seznanil z obravnavo predloga odloka na seji odbora ter predlagal, da se ga potrdi.

Za njim je dobil besedo g. Dušan Papež, predsednik Odloka za gospodarstvo, kmetijstvo, turizem, proračun, davčno politiko in finance, kateri je ravno tako seznanil z obravnavo predloga odloka na seji odbora, ter predlagal, da se ga potrdi.

Na koncu je dobil besedo še g. Jože Šteingel, predsednik Odbora za družbene dejavnosti, kateri je ravno tako predlagal potrditev predloga odloka.

Župan je podal točko v razpravo.

G. Mitja Mavsar se je dotaknil sredstev namenjenih zaščiti in reševanju. Zanimalo ga je, za kaj so namenjena sredstva, ali bodo člani CZ in prve pomoči dobili obljubljeno opremo. Povedal je, da ekipa CZ in prve pomoči ni dobila sredstev za povrnitev potnih stroškov za udeležbo na tekmovanjih. Povedal je, da je bil seznanjen, da člani sami kupujejo sanitetni material. Prosil je za pojasnila in izrazil skrb, da bo ekipa prenehala z delovanjem, ker čutijo, da nimajo podpore iz strani občine.

G. Vlado Kostevc je povedal, je stekel postopek za nakup oblek za ekipo, pohvalil je delo ekipe in seznanil, da je postopek za nabavo materiala daljši, zato je potrebno občino pravočasno seznaniti, kakšen material potrebujejo.

Župan je pojasnil, da grejo sredstva še za druge stvari, ne samo za ekipo CZ in prve pomoči.

G. Jože Zupančič je opozoril na proračunski primanjkljaj 1.500.000 eur in na sredstva namenjena političnim strankam, izplačil pa ne dobijo.

G. Roman Kren je odgovoril, da gre pri primanjkljaju za zalaganje sredstev za investicije, saj iz MOP-a še ni bilo nakazila sredstev, ki pa so obljubljena do konca leta.

Župan je podal na glasovanje Predlog Odloka o spremembi Odloka o proračunu Občine Žužemberk za leto 2016- rebalans I.

Glasovalo je 13 članov sveta, vseh 13 članov je glasovalo za.

Občinski svet je potrdil

**Predlog Odloka**

**o spremembi Odloka o proračunu Občine Žužemberk**

**za leto 2016 –**

**rebalans I.**

Župan je podal na glasovanje Odlok o spremembi Odloka o proračunu Občine Žužemberk za leto 2016- rebalans I.

Glasovalo je 14 članov sveta, 13 članov je glasovalo za in 1 proti.

Občinski svet je potrdil

**Odlok**

**o spremembi Odloka o proračunu Občine Žužemberk**

**za leto 2016 –**

**rebalans I.**

**K točki 3: Osnutek Odloka o proračunu Občine Žužemberk za leto 2017**

Župan je dal besedo g. Jožetu Papežu, predsedniku Odbora za okolje in prostor, komunalo in promet, kateri je seznanil z obravnavo osnutka odloka na seji odbora ter predlagal, da se ga potrdi.

Za njim je dobil besedo g. Dušan Papež, predsednik Odloka za gospodarstvo, kmetijstvo, turizem, proračun, davčno politiko in finance, kateri je ravno tako seznanil z obravnavo osnutka odloka na seji odbora, ter predlagal, da se ga potrdi.

Na koncu je dobil besedo še g. Jože Šteingel, predsednik Odbora za družbene dejavnosti, kateri je ravno tako predlagal potrditev osnutka odloka.

Nekaj pojasnil k proračunu je podal še župan, kateri je seznanil, da je največ sredstev namenjenih za izgradnjo vodovoda, za projekte, ki jih občina želi izvesti tudi s pomočjo sofinanciranj iz strani države in EU. Seznanil je še, da se bo proračun spreminjal glede na potrebe projektov.

G. Jože Zupančič je opozoril na zvišanje sredstev za šolske prevoze in opozoril na nov razpis za prevoze v naslednjem letu. Menil je, da je veliko sredstev namenjenih za pospeševanje in podporo gospodarstvu in sicer kar polovica za obrtno cono v Hinjah.

G. Mitja Mavsar je predlagal, da bi zaradi visokih stroškov namenjenih izplačevanju sejnin, zmanjšali število članov občinskega sveta. Seznanil je, da bi svetniške skupine morale po zakonu prejeti sredstva iz proračuna občine, vendar jih zaradi varčevanja ne dobijo, zato je predlagal, da začnejo varčevati tudi pri podžupanski plači. Povedal je, da v proračunu pod sredstvi za prometno infrastrukturo ni zasledil sredstev za sanacijo ceste na Podlipo; opažal je, da so stekli projekti izgradnje mrliških vežic v Velikem Lipju in Šmihelu, predlagal je še ureditev podpornega zidu pri pokopališču na Selih pri Ajdovcu. Spraševal je o sredstvih namenjenih nakupu vozil na postavki objekti za rekreacijo. Predlagal je ureditev sprehajalne poti ob Krki, in da občina zagotovi sredstva za senčila na PŠ Dvor, saj je nenavadno, da zanje zbirajo otroci.

Župan mu je odgovoril, da se bo cesta na Podlipo delno uredila z izgradnjo vodovoda, delno pa istočasno iz strani občine. Župan, g. Jacques Gros in g. Vlado Kostevc so pojasnili, da ne gre za postavitev tend, ampak gre za nadstrešnice, katere je projektiral projektant; občina bo prispevala večji delež sredstev; občina bo finančno sodelovala še pri ostalih projektih v sklopu šol in vrtcev v občini, kot so energetske sanacije, izgradnja novega vrtca…

G. Jože Zupančič je menil, da plačujejo davke, zraven pa morajo še zbirati denar.

Ga. Marija Ban je seznanila, da je članica sveta šole in ve, da se šola prizadeva, da bodo zbrali čim več sredstev, saj gre za velik strošek, sredstev pa je čedalje manj. Tudi za ostale projekte, ki se odvijajo v občini morajo občani zbirati sami. Vse je povabila na dobrodelni koncert in prosila naj prispevajo po svojih najboljših močeh.

G. Darko Pucelj je spraševal, zakaj so v proračunu za leta 2020 še vedno predvidena sredstva za izgradnjo vodovoda, glede na to, da se bo projekt izvajal v letih 2017 in 2018, leta 2019 pa je predvideno poskusno obratovanje.

Župan je pojasnil, da bo šlo takrat za izgradnjo sekundarnih priklopov na Ajdovški planoti.

G. Jože Šteingel je povedal, da ne morejo vplivati na število svetnikov v OS oz. na politični sistem.

G. Jože Pečjak je menil, da bi ob zmanjšanju števila članov sveta prišlo do tega, da bi bili člani samo še iz Žužemberka in Dvora, iz okoliških manjših krajev pa bi izpadli.

Župan je podal na glasovanje osnutek Odloka o proračunu Občine Žužemberk za leto 2017.

Glasovalo je 14 članov sveta, vseh 14 članov je glasovalo za.

Občinski svet je potrdil

**Osnutek Odloka**

**o proračunu Občine Žužemberk**

**za leto 2017.**

**K točki 4: Osnutek Odloka o proračunu Občine Žužemberk za leto 2018**

Župan je dal besedo g. Jožetu Papežu, predsedniku Odbora za okolje in prostor, komunalo in promet, kateri je seznanil z obravnavo osnutka odloka na seji odbora ter predlagal, da se ga potrdi.

Za njim je dobil besedo g. Dušan Papež, predsednik Odloka za gospodarstvo, kmetijstvo, turizem, proračun, davčno politiko in finance, kateri je ravno tako seznanil z obravnavo osnutka odloka na seji odbora, ter predlagal, da se ga potrdi. Predlagal je, da se v bodoče, če bodo možnosti, namenijo sredstva za pospeševanje gospodarstva.

Na koncu je dobil besedo še g. Jože Šteingel, predsednik Odbora za družbene dejavnosti, kateri je ravno tako predlagal potrditev osnutka odloka.

Nekaj pojasnil k proračunu za leto 2018 je podal še župan in podal točko v razpravo. Razprave ni bilo.

Župan je podal na glasovanje Osnutek Odloka o proračunu Občine Žužemberk za leto 2018.

Glasovalo je 14 članov, vseh 14 članov je glasovalo za.

Občinski svet je potrdil

**Osnutek Odloka**

**o proračunu Občine Žužemberk**

**za leto 2018.**

Po potrditvi točke se je poslovil g. Dušan Papež. Prisotnih je bilo samo še 14 članov.

**K točki 5: Predlog Sklepa o soglasju k ceni socialno varstvene storitve pomoči družini na domu**

Besedo je dobil g. Jože Šteingel, predsednik Odbora za družbene dejavnosti, kateri je seznanil z obravnavo sklepa na seji odbora in predlagal njegovo potrditev.

Župan je podal točko v razpravo. Razprave ni bilo.

Župan je podal na glasovanje predlog Sklepa o soglasju k ceni socialno varstvene storitve pomoči družini na domu.

Glasovalo je 13 članov, vseh 13 članov je glasovalo za.

Občinski svet je potrdil

**Sklep**

**o soglasju k ceni socialno varstvene storitve pomoči družini na domu.**

**K točki 6: Poročilo župana o opravljenih nalogah in izvrševanju sklepov**

Župan je člane sveta seznanil z aktivnim delom na projektih, ki se odvijajo na območju celotne občine, največ v sklopu Oskrbe s pitno vode Suhe krajine, sanacije šol in vrtcev, gradnje mrliških vežic, Parka znanih Suhokranjcev, prometne infrastrukture…

**K točki 7: Vprašanja in pobude**

G. Jože Papež je pohvalil dobro pripravljene proračune in izrazil upanje, da bo država prispevala obljubljen delež sredstev, pozval je h kulturnemu obnašanju na seja sveta.

G. Jože Šteingel je spraševal, če se kaj odvija v smeri izgradnje pločnika Dvor-Gornji Kot (pokopališče).

Župan mu je odgovoril, da se v tej smeri še nič ne dogaja, dela pa se na širitvi ceste na tem odseku, čez naselje.

G. Jože Pečjak je izrazil zadovoljstvo nad tem, da so se proračuna in rebalans potrdili brez večjih zapletov. Spraševal je ali se v prihodnjih letih zaradi gneče v Žužemberku predvideva izgradnja obvoznice ali so kakšne druge rešitve.

Župan je seznanil s potrjeno študijo o izgradnji obvoznice, ministrstvu za infrastrukturo bo na pomoč pri urejanju dokumentacije priskočila tudi občina.

G. Mitja Mavsar je spraševal, ali je z obvoznico predviden tudi tunel; spraševal je tudi o rekonstrukciji oz. izgradnji ceste skozi Dvor ter o pločnikih v centru Dvora, kateri bi lahko bili znižani.

G. Anton Koncilja se je zahvalil za posluh glede težav v zvezi z infrastrukturo v Trebči vasi, katere so sanirali tudi s pomočjo prispevkov vaščanov. Zanimalo ga je še, kako se bo odvila gradnja kanalizacije in sanacija klančin na odseku Dvor-Sadinja vas.

Ga. Mateja Filipič je predstavila kratek filmček o znanih Suhokranjcih in pozvala k podpori projekta.

Tudi župan je pozval k podpori projekta Park znanih Suhokranjcev ter člane sveta seznanil, da bo naslednja seja sveta 23. decembra, ki bo hkrati zadnja v tem letu, po njej pa bo srečanje z obrtniki in podjetniki.

Seja je bila zaključena ob 20.15 uri.

Številka: 900-36/2016-2

Žužemberk, 24. 11. 2016

|  |  |  |
| --- | --- | --- |
| Zapisnikarica | Direktor občinske uprave | Župan |
| Tanja Hrovat | Jacques Gros | Franc Škufca |